**ผู้หญิงในสายน้ำ...นิทานลุ้นระทึก** (อังกฤษ: Lady in the Water) ภาพยนตร์ระทึกขวัญแฟนตาซีสัญชาติฮอลลีวู้ด ออกฉายในปี ค.ศ. 2006

เนื้อเรื่องย่อ
--------------

คลิฟแลนด์ ฮิพ ผู้ดูแลอพาร์ตเมนต์แห่งหนึ่งที่โคฟ คลิฟแลนด์ต้องประสบกับปัญหาสารพันของบรรดาผู้พักอาศัย คืนหนึ่ง เขาได้พบกับหญิงสาวลึกลับคนหนึ่งที่สระน้ำของอพาร์ทเมนต์ เธอมีชื่อว่า สตอรี่ สตอรี่ไม่ใช่มนุษย์ธรรมดา แต่เธอเป็นนาร์ฟ ซึ่งคล้ายกับตัวนิมฟ์ในนิทานก่อนนอนที่เล่าขานกันมานาน สตอรี่กำลังถูกตามล่าโดยสัตว์ร้ายที่ชื่อ "ทาร์-ทู-ทิค" ที่พยายามกีดกันไม่ให้เธอเดินทางฝ่าอันตราย กลับจากโลกมนุษย์เพื่อไปยังโลกของเธอ พลังพิเศษในการหยั่งรู้ของสตอรี่ ได้เผยชะตาของบรรดาผู้พักอาศัยของคลีฟแลนด์ ซึ่งผูกพันโดยตรงกับชะตาของเธอ และพวกเขาทุกคนจะต้องร่วมกันถอดรหัสที่หลากหลาย ซึ่งจะเป็นกุญแจสู่อิสรภาพของเธอ

นักแสดง
-------

* ไบรซ์ ดัลลาส โฮเวิร์ด...สตอรี่
* พอล จิอาแม็ตตี...คลิฟแลนด์ ฮิพ
* บ็อบ บาลาบาน...ฟาร์เบอร์
* เจฟฟรีย์ ไรต์...ดิวรี่
* เอ็ม. ไนท์ ชยามาลาน...วิค รัน
* ซาริตา เคลาฮูรี...แอนนา รัน
* ซินดี ชุง...ยัง ซุนชอย

ทีเซอร์โปสเตอร์ก่อนฉาย

เบื้องหลังและคำวิพากษ์วิจารณ์
-----------------------------

*Lady in the Water* เป็นภาพยนตร์ที่แตกต่างไปจากเรื่องอื่น ๆ ก่อนหน้านี้ของเอ็ม. ไนท์ ชยามาลาน ผู้กำกับฯชาวอเมริกันเชื้อสายอินเดีย ไปโดยสิ้นเชิง โดยไม่มีจุดจบที่หักมุมหรือบรรยายกาศสยองขวัญตามที่คุ้นเคย หากแต่เป็นภาพยนตร์ในแนวแฟนตาซีผสมระทึกขวัญ ซึ่งชยามาลานได้รับเค้าโครงเรื่องมาจากมาจากนิทานก่อนนอนที่เล่าให้ลูก ๆ ฟัง และเป็นเรื่องแรกด้วยที่ได้เปลี่ยนมาสร้างภาพยนตร์กับวอร์เนอร์บราเธอร์พิกเจอร์ส จากเดิมซึ่งเป็นดีสนีย์พิกเจอร์ส ซึ่งได้เริ่มการสร้างเบื้องต้นไว้แล้วด้วยซ้ำ และหนึ่งในนักแสดงที่ทางชยามาลานวางตัวให้รับบทคลิฟแลนด์ ฮิพ คือ เควิน คอสต์เนอร์ ด้วย

เมื่อเข้าฉายแล้ว เสียงวิจารณ์ที่ออกมาแทบจะเป็นไปทางเดียวกันเลยว่า เช่น ไม่ดี ดูไม่รู้เรื่อง เนื้อเรื่องไม่ชวนให้ติดตามและความสัมพันธ์ของตัวละครแต่ละตัวยังอ่อนอยู่ เป็นต้น และต่อมาภาพยนตร์ได้รับการเสนอชื่อชิงรางวัลราสเบอรี่ทองคำหรือภาพยนตร์ยอดแย่ถึง 3 รางวัลด้วยกัน ได้แก่ ภาพยนตร์ยอดแย่, ผู้กำกับยอดแย่, นักแสดงประกอบชายยอดแย่ และคว้ารางวัลนักแสดงประกอบชายยอดแย่ไปได้ ด้วยการรับบทเองของ ชยามาลาน ซึ่งเป็นครั้งแรกที่มารับบทเป็นนักแสดงที่มีบทบาทเองแทนที่จะเป็นเพียงตัวประกอบฉากเหมือนอย่างที่ผ่าน ๆ มา ทางผู้ให้รางวัลให้เหตุผลว่า ชยามาลานหลงตัวเองกับความสำเร็จของตัวมากเกินไป ถึงขนาดในเรื่องยกให้ตัวเองเป็นนักเขียนที่กอบกู้โลกเลยทีเดียว

อ้างอิง
-------

1. ↑  "*Lady in the Water* (PG)". British Board of Film Classification. 2006-07-26. สืบค้นเมื่อ 2011-10-09.
2. 1 2  "Lady in the Water (2006)". *Box Office Mojo*. สืบค้นเมื่อ December 27, 2012.
3. ↑  Brian Lowry, Lady in the Water, *Variety*, July 16, 2006, Accessed May 10, 2008.
4. ↑  Peter Travers, Lady in the Water เก็บถาวร 2009-05-31 ที่ เวย์แบ็กแมชชีน, *Rolling Stone*, July 20, 2006, Accessed May 10, 2008.
5. ↑  Sink or Swim เก็บถาวร 2013-08-07 ที่ เวย์แบ็กแมชชีน, *Entertainment Weekly*, July 7, 2006, accessed May 10, 2008.
6. ↑  *The New York Times* (July 2006) "Finding Magic Somewhere Under the Pool in *Lady in the Water*" by Manohla Dargis

แหล่งข้อมูลอื่น
---------------

* *Lady in the Water* ที่อินเทอร์เน็ตมูวีเดตาเบส
* *Lady in the Water* ที่สยามโซน

| * ด
* ค
* ก
ผลงานโดย เอ็ม. ไนท์ ชยามาลาน |
| --- |
| กำกับภาพยนตร์ | *Praying with Anger* (1992) • *Wide Awake* (1998) • *The Sixth Sense* (1999) • *Unbreakable* (2000) • *Signs* (2002) • *The Village* (2004) • *Lady in the Water* (2006) • *The Happening* (2008) • *The Last Airbender* (2010) • *After Earth* (2013) • *The Visit* (2015) • *Split* (2016) |  |
| บทภาพยนตร์ | *She's All That* (1999) • *Stuart Little* (1999) • *Devil* (2010) |
| อำนวยการสร้าง | *Devil* (2010) |